প্ৰশ্নঃ-অসহযোগ আন্দোলনে কেনেকৈ প্ৰতিবাদৰ সৃষ্টি কৰিছিল ?
উত্তৰঃ-ভাৰতৰ স্বাধীনতা আন্দোলনৰ সময়ত মহাত্মা গান্ধীৰ নেতৃত্বত এটা অভূত্পুৰ্ব আন্দোলন আৰম্ভ হৈছিল ৷সেইটো আছিল অসহযোগ আন্দোলন ৷ইয়াৰ যোগেদি ভাৰতীয় লোকে চৰকাৰৰ লগত  কোনো ধৰণৰ সহযোগ কৰিব নালেগে বৰং ইয়াৰ যোগেদি চৰকাৰখনক্  শ’লঠেকত পেলোৱাৰ ব্যৱস্থা কৰা হৈছিল ৷ভাৰতীয় লোকৰ সহযোগ আৰু সমৰ্থনৰ ওপৰতে বৃটিছ শাসন ভাৰতত চলি আছিল—এতিয়া যদি বিনা দ্বিধাই যদি তাক মানি লোৱা নহয় অৰ্থাৎ চৰকাৰী কোনো কাৰ্য্যতে সহযোগ নকৰে চৰকাৰ বৰ আহুকলীয়া অৱস্থাৰ সন্মুখীন হ’ব ৷তেতিয়া বৃটিছে সহজে ভাৰতীয় সকলৰ দাবী মানি লবলৈ বাধ্য হ’ব ৷ 
এইক্ষেত্ৰত গান্ধীজীয়ে প্ৰথমে বাট পোনালে ৷তেওঁ বৃটিছপ্ৰদত্ত ‘কাইজাৰ-ই-হিন্দ’ নামৰ উপাধীটো বৃটিছ চৰকাৰলৈ ঘুৰাই পঠালে ৷ গান্ধীজীক অনুসৰন কৰি বহুতো জাতীয়্তাবাদী নেতায়ো সেই কাম কৰিলে ৷বহুতো উকীলে চৰকাৰী আদালত বৰ্জন কৰিলে ৷বহুতে আন্কি চৰকাৰী চাকৰিও এৰি দি আন্দোলনত আগভাগ ল’লে ৷নেতা সকলক দেখি আৰু কংগ্ৰেছী স্বেচ্ছাসেৱকসকলৰ বুজনিত হাজাৰ হাজাৰ ছাত্ৰই চৰকাৰী বা বেচৰকাৰী শীক্ষানুষ্ঠান্বোৰ এৰি আন্দোলনৰ প্ৰচাৰত আাৰু প্ৰসাৰত যোগ দিলে ৷
এই আন্দোলনে চহৰবোৰৰ পৰা গাঁওলৈ বিয়পিলে ৷আবাল-বৃদ্ধ-বনিতা সকলোৱে ইয়াত যোগদান কৰিলে ৷জাতি-বৰ্ণ-ধৰ্মৰ বিভিন্নতাক আওকান কৰি জনসাধাৰণ ৰাজপথলৈ ওলাই আহিল ৷জাতীয় অনুষ্ঠান কিছুমানৰ জন্ম হ’ল---য’ত ভাৰতীয় জাতীয়তাৰ লগতে পাশ্চাত্য শিক্ষাকো সামৰি লৈছিল ৷কৃষক ৰাইজো হাত সাবটি বহি নাথাকিল৷চৰকাৰী কৰ্মচাৰীও নিজৰ নিজৰ অফিচ কাছাৰীৰ পৰা আঁতৰি আহিল ৷গাঁও বা চহৰ অঞ্চলত স্থাপিত হোৱা কল কাৰখানাতো ধৰ্মঘট অব্যাহত থাকিল ৷দেশৰ চাৰিওপিনে এই অসহযোগ আন্দোলন বৰ ব্যাপক আৰু ফলপ্ৰসু হৈ পৰিল ৷
পাহাৰীয়া জাতি সকলেওতাত প্ৰয়োগ কৰা আইনবোৰ নামানিবলৈ স্থিৰ কৰিলে ৷তাৰ বাবে তেওঁলোকে দলবদ্ধ্ভাৱে ইয়াৰ বিৰোধীতা কৰিলে আৰু চৰকাৰক কৰ নিদিয়াৰ সিদ্ধান্ত ল’লে আৰু কৰ আদায় কৰিবলৈ যোৱা লোকক খেদি পঠিয়ালে ৷ 
ইয়াৰ ফলত বৃটিছ চৰকাৰে এটা ডাঙৰ জোকাৰণি পালে ৷ভাৰতৰ শাসনকাৰ্য্য চলোৱাৰ অসুবিধা তেওঁলোকে এতিয়া অনুভৱ কৰিলে৷
ভাৰতত অসহযোগ আন্দোলনে সঁচাকৈয়ে এটা ডাঙৰ প্ৰতিবাদৰ সৃষ্টি কৰিছিল ৷

